钦定古今图书集成/明伦汇编/氏族典/第032卷 > 《廖用贤尚友录》 > 封隆之
## 钦定古今图书集成/明伦汇编/氏族典/第032卷 > 《廖用贤尚友录》 > 封隆之

按《北齐书封隆之传》：“隆之字祖裔，小名皮，渤海蓨人
也。父回，魏司空。隆之性宽和，有度量，弱冠，州郡主簿，
起家奉朝请，领直后。汝南王悦开府，为中兵参军。道
人法庆作乱冀方，隆之擒获法庆，赐爵武城子，俄兼
司徒主簿、河南尹丞。永安中，除抚军府长史。尔朱兆
等屯据晋阳，魏朝以河内要冲，除隆之龙骧将军、河
内太守，寻加持节、后将军、假平北将军、当郡都督。”未
及到郡，属尔朱兆入洛，隆之以父遇害，持节东归，图
为义举。中兴初，拜左光禄大夫、吏部尚书。尔朱兆等
军于广阿，高祖破之，遣隆之持节为北道大使。寻征
为侍中，封安德郡公，进位仪同三司。斛斯椿构之于
魏帝，逃归乡里。寻行并州刺史。天平初，复入为侍中，
预迁都之议。魏静帝诏为侍讲，除吏部尚书，加侍中，

州事，又行济州事。征拜尚书右仆射。复以本官行济
州事，转齐州刺史。武定三年，卒官，年六十一，谥曰宣
懿。